钦定古今图书集成/明伦汇编/官常典/第543卷 > 《与章司空昭达书》陈徐陵
## 钦定古今图书集成/明伦汇编/官常典/第543卷 > 《与章司空昭达书》陈徐陵

圣朝受命，天下廓清，所馀残凶，惟有欧、纥，南通交管，
北据衡、疑，兄弟叔侄，盘阻川洞。百越之賮，不供王府，
万里之民，不由国家。明公受脤严冬，持兵杪岁，开冰
践露，焫火宵行，便届舍淮，乃其神速，未聘三略，非劳
六奇，薄交旗鼓，仍平丑类。自太清之末，永定以来，所
辟疆界，不过郡邑，今兹赴捷，二十馀州，若较此功庸，
“方兹英力，汉之马援，不能为拟，吴之步骘，故是相悬。
况孙处宗之叛徒，正槌荡主耳。公私庆快，岂可而言。
且仆一子屯穷，妖徒所制，五岭遐敻，存亡不测，悬怀
饮泪，破胆复全。蒙荷英恩，保其身命，馀年仰戴，何力
能胜。今遣主师某驰往称庆。”徐公呈。